Rovartani Lapok 



J. kötet. 1884 szeptember. 9. füzet. 



A rovargyűjtésről. 



in. 



A rovargyűjtőnek első sorban ismernie kell azon rovarok szo- 

 kásait, melyeket gyűjteni akar, tudnia kell az időszakot, a melyben 

 megjelennek, a helyet és a növényeket, a melyeket különösen ked- 

 velnek ; figyelembe kell venni a napnak azt a részét, a mikor elő- 

 nyösebb a gyűjtés, azonkívül a területet és az időjárást, szóval 

 sok aprólékos dolgot, a mik nélkül kirándulása eredménytelen 

 maradhat. 



A ki lepkegyűjtéssel foglalkozik, annak ezenkívül még bizo- 

 nyos gyakorlati ügyességet kell szereznie abban, hogy a különben 

 is igen könnyen megsérülő lepkéket tökéletesen ép és hibátlan 

 állapotban szerezhesse meg. 



A legszebb és legtisztább lepkepéldányokra úgy tehetünk szert, 

 hogy a lepkéket otthon magunk neveljük fel a hernyóból. E czélra 

 vékony deszkából egy u. n. hernyó-kalitkát készíttetünk, 

 melynek oldalai sűrű fátyollal vannak bevonva, feneke pedig pár 

 ujjnyi vastagságú földréteggel borítva. Ebbe teszszük be a kirándu- 

 lásaink alkalmával haza hozott hernyókat. Egyszersmind néhány 

 ágat vagy szárat helyezünk oda egy vízzel megtöltött üvegben abból 

 a növényből, melyen a hernyókat találtuk. A tápláló növényt idő- 

 ről időre frissel cseréljük fel, mindaddig míg a hernyók teljes kifej- 

 lődésüket elérik ós mint bábok vagy a kalitka oldalára és tetejére 

 erősítik magukat, vagy a fenekére tett földbe bújnak. 



A hernyók a legkülönfélébb növényeken tanyáznak. Némely 

 lepkefaj csoportosan élő hernyóit csalánon, gyümölcsfákon, cserfán, 

 fűzfán, galagonya- és kökénybokrokon könnyen megtalálhatjuk ; a 

 nagyobb rész azonban egyenként él. Alacsonyabb fákról és bokrok- 

 ról a hernyók egy felfordított esernyőbe könnyen lerázhatok, az 

 alacsonyabb bozótról és fűféle növényekről pedig vászon-rovarháló- 

 val is összegyűjthetők. Az utóbbi gyűjtésmódot azonban csak olyan 

 lepkegyűjtők használhatják, a kik már annyira ismerik a hernyókat 



13 



